Harsány Község Önkormányzat Képviselő-testülete a község kulturális életében végzett sok éves kimagasló tevékenységért a „Kéknefelejcs” Harsányi Hagyományőrző Népdalkör Egyesület-nek „Harsány Községért” kitüntető emlékérmet adományoz.

A „Kéknefelejcs” Harsányi Hagyományőrző Népdalkör Egyesület 2001-es megalakulása óta szervezi és összefogja a daléneklés iránt elkötelezett harsányiakat. A népdalkör rendszeresen vesz részt olyan rendezvényeken, melyeken Harsány Község hírnevét öregbítik. Népdalgyűjtő tevékenységükkel hozzájárulnak a község és a Bükkaljai térség dalkincsének megőrzéséhez.

Segítik, hogy a fiatalabb generáció számára megőrizhetők és megismerhetők legyenek az elmúlt korok dalai.

Rendszeres résztvevői a község rendezvényeinek, amelyeken fellépéseikkel gazdagítják, színesítik azokat.

Megalakulásuk óta több mint 180 fellépésük volt.

Több országos minősítéssel is rendelkeznek. A KÓTA népzenei minősítésben négy alkalommal részesültek.

2002-ben Alsózsolcán, bronz minősítésben

2003-ban Tibolddarócon, 2005-ben Egerben, 2007-ben Sajóvámoson ezüst minősítésben részesültek.

2005-ben a Pávakörök, Népdalkörök, Népi Hangszeres Együttesek és Szólisták I. Országos találkozóján kiváló művészeti munkájuk elismeréseként díszoklevélben részesültek.

2001-ben elindították a szomszédolás dalostalálkozót, melyen a Délborsodi régió településeinek népdalkörei kapnak rendszeres fellépési lehetőséget. Ezen program keretében került megrendezésre a szüreti napi rendezvénysorozat, amely hagyományt teremtve községünkben a 12. alkalommal kerül 2011-ben megrendezésre.